Portugali keskkaitsja Danilo Pereira vigastas mängueelsel treeningul roideid ning jääb koondise järgmistest tegemistest eemale. Esialgsete hinnangute kohaselt pole klubitasandil PSG-s toimetavat pallurit tagasi oodata ka play-off kohtumisteks.
#000001
31-aastane Pereira kuulus MM-i avakohtumises Portugali põhikoosseisu ning tegi 3:2 võidumängu kaasa tervenisti. Usutavasti taheti 64 koondisematši pidanud meest kasutada ka teises duellis Uruguay vastu. Sellele plaanile tõmbas kriipsu peale tõsine vigastus: Pereira murdis mängueelsel treeningul kolm roiet.
#000002
Portugali koondise peatreeneri Fernando Santose sõnul jäi arusaamatuks, kuidas säärane vigastus sai tekkida. "Me ei arvanud esialgu, et see on tõsine, kuigi tal oli hingamisega pisut raskusi. Ta läks haiglasse uuringutele. Ma pole küll arst, kuid nii palju tean, et tal läheb juba paremini," kommenteeris ta lisaks. "Proovime nii talle kui ka Portugali rahvale [võiduga] hea kingituse teha!"
#000003
Santose sõnul võtab Pereira koha üle vanameister Pepe. "Ta on tõeline loom. Ta mängib meeskonnas suurt rolli, selles pole kahtlustki. Pole kedagi teist sellist nagu Pepe," kirjeldas Portugali peatreener.
#000004
Kusjuures 39-aastase Pepe jaoks peaks Uruguay olema küllaltki tore tuttav, sest 2018. aasta MM-il lõi ta neile ühe värava. Mäng kaotati küll tulemusega 1:2. Aastate jooksul on Portugali vanameistril igasugu tabamusi kogunenud seitse, kohtumisi seevastu 129. Tänavu on ta väljakul käinud kuues vastasseisus.
#000005
MM2018 parimad palad - uuesti!
#000007
Interaktiivne blogi ja vahetud muljed Eesti koondise reisilt Katari, kus kolme aasta pärast koguneb maailma jalgpalli koorekiht.
#000009